Diabetes mellitus (cukrovka) je stav, keď sa nachádza príliš vysoká hladina glukózy (cukru) v krvi a telo nie je schopné premeniť glukózu na energiu.
Existujú dva hlavné druhy diabetu:
- Diabetes 1. typu, tzv. závislý od inzulínu. Stav, keď telo produkuje veľmi malé alebo žiadne množstvo inzulínu. Vzniká častejšie v mladosti, má značný sklon k ťažkým akútnym komplikáciám a nevyhnutné je podávanie inzulínu.
- Diabetes 2. typu, nezávislý od inzulínu. Vzniká skôr u starších osôb, často obéznych pacientov s výskytom cukrovky v rodine. Má menej dramatické príznaky, ale neliečený môže viesť tiež ku komplikáciám. Súčasťou liečby je diéta, pri ťažšom priebehu sa podávajú tablety a niekedy i inzulín.
žena si aplikuje inzulín